**Rámcová dohoda**

**č. ...................................**

na servis

Zabezpečenie pozáručného servisu, opravy, profylaktiky a prestavby rýchlomerov a cestných rolmetrov

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „ObZ“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „Rámcová dohoda“ alebo „zmluva“)

medzi

|  |  |
| --- | --- |
| **Objednávateľ:** |  |
| Názov: | **Slovenská republika zastúpená Ministerstvom vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| V zastúpení: |  |
| IČO: | 00151866 |
| DIČ: | 2020571520 |
| Bankové spojenie: | Štátna pokladnica |
| IBAN: | SK78 8180 0000 0070 0018 0023 |
| BIC/SWIFT kód: | SPSRSKBA |
|  |  |
| (ďalej len „**objednávateľ**“) |  |

a

|  |  |
| --- | --- |
| **Poskytovateľ:** |  |
| Názov: |  |
| Sídlo: |  |
| zastúpený: |  |
| Splnomocnený k podpisu: |  |
| IČO: |  |
| DIČ: |  |
| Bankové spojenie: |  |
| SWIFT : |  |
| IBAN: |  |
| E-mail: |  |
| Tel.: |  |
| Internetová adresa (URL): |  |
| Zapísaný v: |  |
| (ďalej len „**poskytovateľ**“) |  |

(objednávateľ a poskytovateľ ďalej len „zmluvné strany“)

**ÚVODNÉ USTANOVENIA**

1. Zmluvné strany uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ............. dňa ............ pod značkou ........................... (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.2. a v Prílohe č. 1 Rámcovej dohody) v súlade s touto Rámcovou dohodou.

# PREDMET ZMLUVY

# Predmetom tejto zmluvy je záväzok poskytovateľa poskytnúť služby súvisiace s pozáručným servisom a opravami určených meradiel špecifikovaných v bode 1.2 tohto článku zmluvy (ďalej len ,,predmet plnenia“) a záväzok objednávateľa za riadne a včas poskytnuté služby zaplatiť poskytovateľovi cenu podľa článku V. tejto zmluvy.

# Služby podľa tejto zmluvy pozostávajú z:

* 1. pozáručného servisu a opráv radarových cestných rýchlomerov typov RAMER 7CCD-U, RAMER 7M-M, RAMER AD9, RAMER 10, Multaradar CD, PolCam PC2006, PolCam ECII a iných typov v prípade ich nadobudnutia počas trvania zmluvy,
  2. pozáručného servisu a opráv laserových cestných rýchlomerov typov: MDC Ultra Lyte LTI 20-20 100 LR, MDC LTI 20-20 TruCam, MDC LTI 20-20 TruCam II a iných typov v prípade ich nadobudnutia počas trvania zmluvy,
  3. pozáručného servisu a opravy cestných rolmetrov typov MR2, DR4, NEDO, NEDO M a iných typov v prípade ich nadobudnutia počas trvania zmluvy,
  4. prestavby radarových cestných rýchlomerov typu: RAMER 7 CCD-U, RAMER AD9, RAMER 10, Multaradar CD, PolCam PC2006, PolCam ECII a iných typov v prípade ich nadobudnutia počas trvania zmluvy,
  5. profylaktiky cestných rýchlomerov pred metrologickým overením prístroja,
  6. školenia určených príslušníkov polície z obsluhy cestných rýchlomerov a vydanie certifikátu pre prácu so zariadením,

(ďalej spoločne aj ako ,,služby“).

# Na účely tejto zmluvy sa servisom a opravou predmetu plnenia podľa bodu 1.2. tohto článku rozumie vykonávanie činností poskytovateľa spočívajúcich v odstraňovaní akýchkoľvek porúch a poškodení predmetu plnenia vrátane ich príslušenstva, ako aj hardwarového, softvérového či doplnkového vybavenia prístroja. Servis a oprava musia zahŕňať všetky úkony potrebné pre uvedenie predmetu plnenia do prevádzkyschopného stavu, vrátane možnosti výmeny neopraviteľného dielu predmetu plnenia za nový originálny náhradný diel predmetu plnenia.

# Poskytovateľ bude poskytovať služby na základe samostatných písomných objednávok objednávateľa. Množstvá a druhy jednotlivých služieb vymedzených touto zmluvou, ktoré sa majú poskytnúť, budú stanovené objednávateľom v jednotlivých písomných objednávkach (ďalej len „objednávka“).

# Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane poskytovateľa ako zmluvnej strany podieľa skupina dodávateľov podľa § 37 zákona, má každý člen tejto skupiny dodávateľov povinnosť byť zapísaný v registri partnerov verejného sektora.

# FORMA POSKYTOVANIA SLUŽIEB

# Objednávateľ je povinný uviesť v objednávke špecifikáciu služieb, ktoré majú byť poskytovateľom vykonané. Objednávka ďalej obsahuje:

1. identifikačné údaje objednávateľa a poskytovateľa,
2. číslo objednávky a dátum jej vystavenia,
3. identifikačné číslo prístroja,
4. odhadovanú celkovú cenu,
5. meno, priezvisko a telefonický, príp. emailový, kontakt na zástupcu objednávateľa oprávneného odsúhlasovať prípadné zmeny v objednávke.
   1. V prípade opravy, ktorá si vyžaduje následné overenie predmetu plnenia, poskytovateľ objednávateľa na túto skutočnosť elektronickou poštou upozorní a následne po poskytnutí súhlasu zástupcom objednávateľa zabezpečí dopravu prístroja na a z následného overenia.
   2. Poskytovateľ je povinný v pracovnom výkaze po odstránení poruchy predmetu plnenia uviesť pravdepodobný dôvod vzniku poruchy, ako napr. zlá manipulácia, poškodenie bežnou prevádzkou, pád prístroja, hrubé zaobchádzanie, neodborne preinštalovaný program, nedodržanie návodu na obsluhu, porucha predmetu plnenia nezávislá od používateľa a pod.
   3. Poskytovateľ môže zadať plnenie, ktoré je predmetom tejto zmluvy iba subdodávateľom uvedeným v prílohe č. 3 tejto zmluvy. Za plnenie realizované subdodávateľom poskytovateľ zodpovedá rovnako akoby zmluvu plnil sám.
   4. V prílohe č. 3 tejto zmluvy sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   5. Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v prílohe č. 3 tejto zmluvy, a to bezodkladne po tom, ako sa o tejto skutočnosti dozvie.
   6. V prípade zmeny subdodávateľa je poskytovateľ povinný minimálne 10 pracovných dní pred plánovanou zmenou subdodávateľa predložiť objednávateľovi informácie o novom subdodávateľovi v rozsahu údajov podľa bodu 2.5 tohto článku zmluvy a predmety subdodávok. Pri výbere subdodávateľa musí poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Objednávateľ je oprávnený rozhodnúť o nepoužití subdodávateľa alebo vylúčiť subdodávateľa aj bez udania dôvodu, pričom poskytovateľ je povinný riadiť sa takýmto rozhodnutím objednávateľa a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto zmluvy vlastné kapacity.
   7. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   8. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
   9. Povinnosti poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto zmluvy. Poskytovateľ je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo verejnom obstarávaní, pričom tieto podmienky je poskytovateľ povinný kedykoľvek na žiadosť objednávateľa bezodkladne preukázať. V prípade, ak objednávateľ písomne odsúhlasí zmenu subdodávateľa, nevyžaduje sa uzatvorenie dodatku k tejto zmluve.
   10. V prípade, že poskytovateľ, jeho subdodávateľ podľa zákona o verejnom obstarávaní alebo subdodávateľ podľa zákona o registri partnerov verejného sektora, má povinnosť byť zapísaný v registri partnerov verejného sektora, poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa zákona o registri partnerov verejného sektora, nie je osoba podľa § 11 ods. 1 písm. c) zákona č. 343/2015 Z.z.

* 1. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom poskytovateľa v zmysle zákona č. 315/2016 Z.z..

# TERMÍNY POSKYTOVANIA SLUŽIEB A DODACIE PODMIENKY

# Poskytovateľ sa zaväzuje poskytnúť služby definované v bode 1.2. tejto zmluvy v súlade s odporúčaniami výrobcu prístroja, pri dodržaní ceny uvedenej v článku V. tejto zmluvy a v termínoch podľa bodu 3.5 tejto zmluvy.

# Objednávateľ nahlasuje poruchy a požiadavky na opravu formou písomnej objednávky, ktorú doručí poskytovateľovi elektronickou poštou na adresu poskytovateľa ......................................

# Doručenie a prevzatie prístroja poskytovateľovi služieb na miesto podľa čl. IV. vykoná objednávateľ na vlastné náklady.

# Objednávateľ v objednávke vymedzí požadovaný rozsah a druh služieb a ich predpokladanú cenu v súlade s Prílohami č. 2 a v prípade potreby ďalšie podrobnosti poskytovania služieb. Súčasťou objednávky je aj určenie dátumu, do ktorého bude prístroj dodaný poskytovateľovi na vykonanie služieb.

# Poskytovateľ sa zaväzuje vykonať opravu na predmete plnenia uvedenom v článku I. bod 1.2. tejto zmluvy v štandardnej kvalite, pri dodržaní ceny uvedenej v článku V. tejto zmluvy, v termíne podľa bodu 3.6 tohto článku, pokiaľ sa zmluvné strany nedohodnú inak.

# Poskytovateľ sa zaväzuje zabezpečiť opravy alebo profylaktiku najneskôr do 14 dní odo dňa prijatia objednávky a prevzatia predmetu plnenia. Táto doba môže byť so súhlasom objednávateľa predĺžená o 14 dní, v prípade nutnosti zaobstarania niektorých náhradných dielov od výrobcu predmetu plnenia, alebo nutnosti zaslania predmetu plnenia, alebo jeho časti na diagnostiku a opravu výrobcovi, prípadne v dôsledku zásahu vyššej moci. Poskytovateľ sa zaväzuje zabezpečiť vykonanie prestavby predmetu plnenia (čl. I bod 1.2 písm..d) tejto zmluvy) do 30 dní od prevzatia predmetu plnenia. Táto doba sa môže predĺžiť s písomným súhlasom objednávateľa v prípade nutnosti zaobstarania niektorých originálnych náhradných dielov od výrobcu zariadenia, alebo nutnosti zaslania zariadenia, alebo jej časti na diagnostiku a opravu výrobcovi, prípadne v dôsledku zásahu vyššej moci, najviac však 30 dní odo dňa prevzatia predmetu plnenia. O predĺžení lehoty sa poskytovateľ zaväzuje objednávateľa vopred písomne alebo elektronickou poštou informovať.

# V prípade rozsiahlych opráv, ktoré presiahnu zmluvne dojednanú dobu alebo predpokladanú cenu stanovenú v písomnej objednávke, poskytovateľ túto skutočnosť bezodkladne písomne alebo elektronickou poštou oznámi objednávateľovi. Poskytovateľ je oprávnený v takejto oprave pokračovať až po písomnom schválení objednávateľom. Plynutie doby podľa bodu 3.6. tohto článku je do dňa udelenia súhlasu objednávateľom prerušené.

# Za okolnosti vyššej moci sa pre účely tejto zmluvy považujú okolnosti, ktoré nastali nezávisle od vôle povinnej strany a bránia jej v splnení predmetných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojna, živelné katastrofy, štrajky. Za vyššiu moc sa však nepovažujú najmä výpadky vo výrobe, nesplnenie alebo oneskorenie dodávok od subdodávateľov, resp. nezískanie úradných povolení.

# Poskytovateľ sa zaväzuje vystaviť podrobný pracovný výkaz všetkých poskytnutých služieb a použitých náhradných dielov. Uvedené listinné podklady sú východiskovým dokumentom potvrdzujúcim oprávnenosť fakturovaných nákladov a podkladom k úhrade faktúry.

# Bezodkladne po vykonaní objednaných služieb o tejto skutočnosti poskytovateľ prostredníctvom emailu oboznámi objednávateľa.

# Po poskytnutí služieb objednávateľ prevezme predmet plnenia od poskytovateľa na základe pracovného výkazu obsahujúceho súpis vykonaných prác. Pracovný výkaz (dodací list) je podrobný dokument, v ktorom sú uvedené a popísané všetky vykonané služby súvisiace s predmetom tejto zmluvy, s uvedením použitých originálnych náhradných dielov a počtu normohodín prislúchajúcich výkonu jednotlivých služieb. Služby v pracovnom výkaze musia byť uvádzané detailne a prehľadne, za účelom jednoduchej identifikácie ceny jednotlivých položiek služieb. V prípade postupu podľa bodu 3.7 tohto článku sa súčasťou výkazu stáva aj zmena objednávky. V pracovných výkazoch alebo vo faktúrach sa nesmú uvádzať nejednoznačne zadefinované služby. Nedostatky v  definovaní služieb je poskytovateľ ihneď povinný odstrániť.

# Prevzatie predmetu plnenia po vykonaní služieb zabezpečí objednávateľ.

# Vymenený nefunkčný náhradný diel na žiadosť objednávateľa odovzdá poskytovateľ zodpovednej osobe objednávateľa, ktorá preberá predmet plnenia po vykonaní opravy a túto skutočnosť vyznačí v pracovnom výkaze. V prípade ponechania nefunkčného náhradného dielu u poskytovateľa, tento zabezpečí likvidáciu elektroodpadu v súlade so zákonom č. 79/2015 Z. z. o odpadoch a o zmene a doplnení niektorých zákonov.

# Poskytovateľ sa zaväzuje počínať si pri oprave tak, aby oprava bola vykonaná v čo najkratšom čase.

# Poskytovateľ sa zaväzuje k maximálnej úspornosti a efektivite pri poskytovaní služieb. Výmenu a fakturáciu dielov vykoná len v prípade poškodenia takýchto dielov v takej miere, že ich opätovné použitie už nie je možné.

# 3.16 Poskytovateľ je povinný počas platnosti tejto rámcovej dohody ako aj počas celej záručnej doby disponovať platnou registráciou vydanou Úradom pre normalizáciu, metrológiu a skúšobníctvo Slovenskej republiky na činnosť – oprava a montáž určených meradiel (cestné rýchlomery používané pri kontrole dodržiavania pravidiel cestnej premávky) v súlade s § 42 zákona č. 157//2018 Z. z. o metrológii.

3.17 Počas platnosti rámcovej dohody ako aj počas celej záručnej doby musí zástupca registrovanej osoby na opravu a montáž určených meradiel - cestné rýchlomery disponovať platným certifikátom v zmysle § 29 zákona č. 157/2018 Z. z. o metrológii a o zmene a doplnení niektorých zákonov.

# MIESTO PLNENIA

# Poskytovateľ zabezpečí poskytovanie služieb v mieste prevádzky poskytovateľa, ktorá sa nachádza na území Slovenskej republiky.

# Odovzdanie predmetu plnenia objednávateľom pred poskytnutím služieb bude uskutočnené na mieste ...........................................

# CENA PREDMETU ZMLUVY

# Cena za poskytnutie služieb uvedená v cenníkoch je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách. Cenníky tvoria prílohu č. 2 a sú neoddeliteľnou súčasťou tejto zmluvy.

# Maximálna celková hodnota poskytnutých služieb počas doby trvania Rámcovej dohody je stanovená v súlade s výsledkom verejného obstarávania a s touto Rámcovou dohodou cena rovnajúca sa predpokladanej hodnote zákazky 1 186 047,62 Eur bez DPH alebo celkovej cene uvedenej v Prílohe č. 2 tejto dohody, ak je táto vyššia alebo nižšia ako predpokladaná hodnota zákazky, a to počas celej doby trvania Rámcovej dohody. V cene je zahrnuté poskytnutie služieb vrátane ceny použitých náhradných dielov. Rozsah poskytnutých služieb závisí od skutočných potrieb objednávateľa. Objednávateľ si vyhradzuje právo nevyčerpať celkový finančný limit uvedených v tomto bode zmluvy za predmet zmluvy a poskytovateľ sa zaväzuje uvedené právo objednávateľa akceptovať.

# Cena za služby v prípade použitia náhradných dielov pri oprave predmetu plnenia pozostáva z ceny hodinovej sadzby a z ceny za náhradné diely podľa prílohy č. 2 k tejto zmluve.

# Pri cene najčastejšie používaných náhradných dielov a služieb bude poskytovateľ vychádzať z cenníkov uvedených v prílohe č. 2 tejto zmluve. V prípade náhradných dielov a služieb, ktoré nie sú súčasťou prílohy č. 2 k tejto zmluve, bude poskytovateľ pri oceňovaní vychádzať z aktuálne platného zverejneného cenníka, s ktorým bude objednávateľ oboznámený do 14 kalendárnych dní od nadobudnutia jeho platnosti. Poskytovateľ sa zaväzuje objednávateľa oboznámiť s navýšením cien náhradných dielov a služieb, ktoré nie sú súčasťou prílohy č. 2 tejto zmluvy písomne do 14 kalendárnych dní od nadobudnutia platnosti navýšenia. Počas trvania zmluvy môže poskytovateľ písomne informovať objednávateľa, že určité náhradné diely, ktoré sú uvedené v prílohe č. 2 k tejto zmluve alebo v inom cenníku poskytovateľa sa už výrobcom nedodávajú (ich výroba bola ukončená) a sú nedostupné. V takom prípade, bez potreby akéhokoľvek osobitného právneho úkonu, povinnosť poskytovateľa dodať takéto náhradné diely zaniká a nebude sa na ňu prihliadať.

# Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) v deň vzniku daňovej povinnosti.

# Ak po poskytnutí služby podľa bodu 1.2. písm. a), b), d) a e) tejto zmluvy bude výsledkom následného overenia predmetu plnenia zamietací list, poskytovateľ je povinný vykonať opätovne službu podľa bodu 1.2. písm. a), b), d) a e) tejto zmluvy bezplatne, a to aj opakovane až do úspešného vykonania následného overenia predmetu plnenia.

# PLATOBNÉ PODMIENKY

# Objednávateľ je povinný uhradiť cenu za riadne a včas poskytnuté služby poskytovateľovi na základe faktúry. Súčasťou faktúry je pracovný výkaz. Faktúra musí mať náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov a musí byť vystavená v súlade s touto zmluvou.

# Položky na faktúre musia byť uvedené tak, ako sú uvedené v pracovnom výkaze.

# Poskytovateľ k faktúre priloží doklady, na základe ktorých bola faktúra vystavená, konkrétne: pracovný výkaz poskytovateľa, list profylaktiky, kópiu objednávky objednávateľa, preberací protokol podpísaný objednávateľom pri odovzdávaní predmetu plnenia po vykonanej oprave.

# Objednávateľ je povinný uskutočniť úhradu faktúry do 30 kalendárnych dní od ich riadneho doručenia formou bezhotovostného platobného styku na účet poskytovateľa. Cena sa považuje za uhradenú dňom odpísania finančných prostriedkov z účtu objednávateľa uvedeného v záhlaví tejto zmluvy na účet poskytovateľa uvedený v záhlaví tejto zmluvy.

# Objednávateľ si vyhradzuje právo vrátiť na doplnenie neúplnú faktúru, alebo na prepracovanie faktúru, ktorá nemá náležitosti daňového dokladu, alebo nie je vystavená v súlade s touto zmluvou. V takomto prípade sa preruší lehota jej splatnosti a nová lehota splatnosti faktúry začne plynúť po doručení opravenej resp. doplnenej faktúry objednávateľovi.

# Objednávateľ neposkytuje poskytovateľovi finančný preddavok, resp. zálohovú platbu.

# ZODPOVEDNOSŤ ZA VADY

# Zodpovednosť za škodu vzniknutú na predmete plnenia prechádza na poskytovateľa od momentu prevzatia predmetu plnenia až do času odovzdania predmetu plnenia späť objednávateľovi po zabezpečení služieb, s výnimkou doby od odovzdania predmetu plnenia tretej osobe zabezpečujúcej následné overenie po prevzatie predmetu plnenia od tretej osoby zabezpečujúcej následné overenie.

# Poskytovateľ poskytuje záruku na poskytnuté služby v dĺžke minimálne 9 mesiacov odo dňa poskytnutia služby uvedenej na pracovnom výkaze podľa článku III. tejto zmluvy. Záruka sa vzťahuje na kvalitu vykonanej opravy.

# Náhradné diely použité pri oprave majú záruku 24 mesiacov odo dňa uvedeného na pracovnom výkaze podľa článku III. tejto zmluvy.

# Objednávateľ je oprávnený reklamovať prípadné vady poskytnutých služieb u poskytovateľa do 14 kalendárnych dní po ich zistení písomne alebo elektronickou poštou.

# Oznámenie o vadách poskytnutých služieb musí obsahovať:

* 1. číslo objednávky,
  2. popis vady alebo popis spôsobu, akým sa vada prejavuje.

# Poskytovateľ je povinný v prípade reklamácie zabezpečiť bezplatné odstránenie vád v lehote 14 kalendárnych dní odo dňa prevzatia predmetu plnenia.

# Objednávateľ si vyhradzuje právo prevziať predmet plnenia po realizácii služby výhradne v kvalite predpísanej príslušnými všeobecne záväznými právnymi predpismi platnými na území SR a technickými normami a v súlade s objednávkou.

# ZMLUVNÉ POKUTY A ÚROKY Z OMEŠKANIA

# V prípade nedodržania lehôt poskytovania služieb podľa článku III. tejto zmluvy je objednávateľ oprávnený účtovať poskytovateľovi zmluvnú pokutu vo výške 0,5% z hodnoty služby, s ktorou je poskytovateľ v omeškaní, a to za každý aj začatý deň omeškania.

# V prípade omeškania poskytovateľa s odstránením reklamovaných vád služieb podľa článku VII. tejto zmluvy je objednávateľ oprávnený požadovať od poskytovateľa zaplatenie zmluvnej pokuty vo výške 0,5% z hodnoty služby, s ktorou je poskytovateľ v omeškaní, a to za každý aj začatý deň omeškania.

# V prípade, že je objednávateľ v omeškaní so zaplatením doručenej faktúry po lehote jej splatnosti, je poskytovateľ oprávnený požadovať od objednávateľa zaplatenie zákonných úrokov z omeškania, a to za každý aj začatý deň omeškania.

# Zaplatením zmluvnej pokuty/zmluvných pokút poskytovateľom podľa tejto zmluvy nie je dotknutý nárok objednávateľa na náhradu škody, popri zmluvnej pokute.

# TRVANIE A SKONČENIE ZMLUVY

# Rámcová dohoda sa uzatvára na dobu určitú a to na obdobie 24 mesiacov odo dňa nadobudnutia jej účinnosti alebo do vyčerpania finančného limitu uvedeného v článku V. bode 5.2. tejto zmluvy podľa toho, ktorá skutočnosť nastane skôr.

# Túto zmluvu je možné skončiť:

* 1. písomnou dohodou zmluvných strán, a to dňom uvedeným v takejto dohode,
  2. písomným odstúpením od tejto zmluvy ktoroukoľvek zo zmluvných strán,

# Odstúpiť od tejto zmluvy môže ktorákoľvek zmluvná strana z dôvodu jej podstatného porušenia alebo z dôvodu nemožnosti plnenia tejto zmluvy. Za podstatné porušenie tejto zmluvy sa považuje:

1. na strane poskytovateľa porušenie akejkoľvek povinnosti vyplývajúcej mu z tejto zmluvy, ktoré poskytovateľ nenapraví a takúto povinnosť nesplní ani v primeranej dodatočnej lehote poskytnutej objednávateľom v písomnom upozornení na porušenie tejto zmluvy doručenom poskytovateľovi,

# na strane objednávateľa omeškanie s úhradou jednotlivých faktúr, ktoré neboli uhradené najneskôr do 90 kalendárnych dní po lehote ich splatnosti., a ak objednávateľ nevykoná nápravu ani v primeranej lehote poskytnutej poskytovateľom na základe písomnej výzvy.

# Objednávateľ je oprávnený odstúpiť od tejto zmluvy aj v prípade, ak:

1. proti poskytovateľovi sa začalo konkurzné konanie alebo reštrukturalizácia,
2. poskytovateľ vstúpil do likvidácie,
3. je naplnený niektorých z dôvodov na odstúpenie od zmluvy upravený v zákone č. 343/2015 Z. z.

# Odstúpenie od tejto zmluvy musí mať písomnú formu, musí sa v ňom uviesť dôvod odstúpenia a je účinné doručením druhej zmluvnej strane.

# Zmluvná strana, ktorá odstúpi od tejto zmluvy, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci charakterizovanej v bode 3.8 tejto zmluvy.

# ZÁVEREČNÉ USTANOVENIA

# Zmluvu je možné dopĺňať alebo meniť len formou písomných a očíslovaných dodatkov k tejto zmluve, ktoré budú podpísané oboma zmluvnými stranami a ktoré sa po nadobudnutí účinnosti stávajú neoddeliteľnou súčasťou tejto zmluvy. Táto zmluva môže byť doplnená alebo zmenená v súlade s ust. § 18 zákona č. 343/2015 Z.z. a ostatnými všeobecne záväznými právnymi predpismi platnými na území Slovenskej republiky.

# Vzťahy touto zmluvou zvlášť neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.

# Zmluvné strany sa dohodli, že všetky spory vyplývajúce z tejto zmluvy budú prednostne riešiť rokovaním o možnej zhode.

# Osoba oprávnená konať v rámci práv a povinností ustanovených v tejto zmluve za objednávateľa: [.................@minv.sk](mailto:.................@minv.sk), +421 ..........................

# Osoba oprávnená konať v rámci práv a povinností ustanovených v tejto zmluve za poskytovateľa: [.................@.......................](mailto:.................@.......................) , +421 ..................................

# Táto zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu tejto zmluvy v listinnej podobe sa táto zmluva vyhotovuje v 4 (slovom štyroch) vyhotoveniach s platnosťou originálu, v 2 (slovom dvoch) vyhotoveniach pre poskytovateľ a v 2 (slovom dvoch) vyhotoveniach pre objednávateľa.

# Zmluvné strany vyhlasujú, že sú oprávnené túto zmluvu podpísať, že si ju prečítali, táto zmluva je prejavom ich pravej a slobodnej vôle a súhlasia s jej obsahom, neuzatvárajú ju v tiesni ani za zvlášť nevýhodných podmienok, a na znak súhlasu uvedenú zmluvu vlastnoručne podpisujú.

# Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

# Neoddeliteľnou súčasťou tejto zmluvy sú:

* 1. Príloha č. 1: Opis predmetu zákazky,
  2. Príloha č. 2: Štruktúrovaný rozpočet a cenník originálnych náhradných dielov,
  3. Príloha č. 3: Zoznam subdodávateľov.

Za objednávateľa: Za poskytovateľa:

V Bratislave dňa ..................... V ..................... dňa: .....................

....................................................... .......................................................

.