**Opis predmetu zákazky**

**Zabezpečenie pozáručného servisu, opravy, profylaktiky a prestavby rýchlomerov a cestných rolmetrov**

**Predmetom zákazky:** je poskytovanie služieb súvisiacich s vykonávaním pozáručného servisu (opráv, prestavby, profylaktiky a kalibrácie) cestných rýchlomerov používaný Dopravnou políciou Policajného zboru pri výkone kontroly dodržiavania rýchlosti motorových vozidiel na pozemných komunikáciách v súlade so zákonom č. 8/2009 o cestnej premávke.

Pri používaní cestných rýchlomerov sú MV SR a Dopravná polícia SR povinní postupovať podľa zákona č. 157/2018 Z. z. o metrológii § 16 ktorý v odseku 2a) až 2e) ukladá dodržiavať používané určené meradlá – cestné rýchlomery v náležitom technickom stave, zabezpečiť ich pravidelnú metrologickú profylaktiku a kontrolu a používať meradlá, ktoré v súlade so zákonom č. 157/2018 Z. z. o metrológii majú typovú skúšku, ktorá spolu s autorizovaným servisom a originálnymi náhradnými dielmi garantuje metrologické parametre cestného rýchlomera.

Cestné rýchlomery pre meranie rýchlosti motorových vozidiel, v dynamickom a statickom režime, sú vysoko špecifické a technicky náročné zariadenia, ktoré s vysokou presnosťou merajú rýchlosť motorových vozidiel. Aby boli zaručené presné výsledky merania rýchlosti, musia byť prístroje – cestné rýchlomery servisované oprávnenou registrovanou právnickou osobou, ktorá je registrovaná na UNMS na opravy cestných rýchlomerov.

Nedodržanie správnych postupov pri oprave, profylaktike a nepoužívanie originálnych náhradných dielov pri opravách, ako aj zásah necertifikovaného servisného technika, by mohlo mať za následok nesprávne nastavenie cestného rýchlomera a  jeho znefunkčnenie pre presné meranie rýchlosti. Pričom presné a správne meranie rýchlosti je základom stanovenia správnej pokuty uloženej policajtom Dopravnej polície priestupcovi pri prekročení rýchlosti motorového vozidla.

**Špecifikácia požiadavky:**

Predmetom zákazky je poskytovanie služieb súvisiacich s vykonávaním pozáručného servisu (opráv, prestavby, profylaktiky, kalibrácie) cestných rýchlomerov a servisu cestných rolmetrov

1. pozáručný servis a opravu radarových cestných rýchlomerov typu:

- RAMER 7CCD-U

- RAMER 7M-M

- RAMER AD9 C

- RAMER 10

- Multaradar CD

- PolCam PC2006

- PolCam EC II

1. pozáručný servis a opravu laserových cestných rýchlomerov typu:

- MDC Ultra Lyte LTI 20-20 100LR

- MDC LTI 20-20 TruCam

- MDC LTI 20-20 TruCam II

c) pozáručný servis a opravu cestných rolmetrov typov: MR2, DR4, NEDO a NEDO M

d) prestavbu radarových cestných rýchlomerov typu: RAMER 7CCDU, AD 9, RAMER 10, Multaradar CD, PolCam PC2006 a PolCam EC II do motorových vozidiel podľa konkrétnych požiadaviek objednávateľa

e) profylaktiku cestných rýchlomerov pred metrologickým overením

f) zabezpečenie školenia určených zamestnancov z obsluhy cestných rýchlomerov a vydanie certifikátu pre prácu so zariadením

g) záruka na vykonané opravy 6 mesiacov

Servisné služby musia zahŕňať všetky úkony potrebné pre uvedenie cestných rýchlomerov do prevádzky schopného stravu, vrátane možnosti výmeny neopraviteľného dielu za nový. Služby budú poskytované tak na samotný hardvér, ako i na softvérové vybavenie a doplnkové vybavenie.

Z každého servisného zásahu musí byt vypracovaný samostatný protokol s údajmi o poruche, spôsobe opravy, nákladoch na opravu, možnej príčine poruchy, mene a priezvisku servisného technika zodpovedného za vykonanie servisného zásahu.

Objednávky sa budú zasielať elektronicky na určenú e-mailovú adresu alebo elektronicky prostredníctvom iného vhodného elektronického komunikačného kanálu dodávateľa a musia obsahovať minimálne tieto náležitosti:

- označenie typ zariadenia, výrobné číslo, rok výroby

- predpokladaný opis servisu, opravy alebo prekládky, ktoré je potrebné vykonať

- presná adresa, prípadne GPS súradnice miesta odovzdania vozidla

- označenie kontaktnej osoby a kontaktných údajov osoby, ktorá bude vozidlo odovzdávať dodávateľovi

Doručenie objednávky bude dodávateľ povinný potvrdiť objednávateľovi bezodkladne po obdržaní objednávky, najneskôr však do 24 hod odo dňa jej obdržania v rámci pracovnej doby servisnej dielne a to formou zodpovedného alebo potvrdzujúceho e-mailu, či inou vhodnou elektronickou formou prostredníctvom dohodnutého elektronického komunikačného kanálu.

Dodávateľ je povinný vypracovať a doručiť objednávateľovi predbežnú cenovú kalkuláciu na opravu závad zistených počas servisnej prehliadky.

Opravy alebo servis musia byť vykonané do 14 dní od odsúhlasenia predbežného ocenenia servisu alebo opravy objednávateľom a prestavby do 30 dní odo dňa pristavenia vozidla objednávateľom

**Verejný obstarávateľ požaduje pri dodaní:**

* aby pri poskytovaní služieb boli používané výrobcom cestných rýchlomerov predpísané, schválené a kalibrované diagnostické, meracie prístroje, opravárenské nástroje a boli dodržané technologické postupy stanovené výrobcami cestných rýchlomerov,
* aby pri servisných službách boli používané originálne náhradné diely
* aby vplyvom činnosti poskytovateľa na cestných rýchlomeroch nedošlo k strate či obmedzeniu záruk na cestných rýchlomeroch alebo ich častiach a príslušenstve

**Poskytovanie pozáručného servisu, opravy, profylaktiky a prestavby rýchlomerov a cestných rolmetrov na 24 mesiacov.**